Catecism Mwyaf Westminster

Catecism canolog Calfiniaid yn nhraddodiad Lloegr trwy'r byd yw Catecism Mwyaf Westminster, ynghyd â Chatecism Lleiaf Westminster.

 Hanes 
Ym 1643, pan alwodd Senedd Hir Lloegr ar Gymanfa Westminster i lunio Cyffes Ffydd Westminster, gofynnodd hefyd am gyfeiriadur o gateceisio. Gofynnodd y Gymanfa i Herbert Palmer greu drafft o'r Catecism Mwyaf, ond buodd y gwaith yn siom i Roberth Baillie a chynrychiolwyr eraill o'r Alban. Ym mis Rhagfyr 1643 daeth pwyllgor at ei gilydd i ysgrifennu'r Catecism. Y mis nesaf, rhoddodd y Gymanfa'r gorau i ysgrifennu un catecism ac yn ei le, fe'i rhanasant yn ddau. Roedd Catecism Lleiaf Westminster i fod yn "haws i'w ddarllen a chryno ar gyfer dechreuwyr" a'r Catecism Mwyaf yn "fwy cywir a chynhwysfawr". Cwblhawyd y gwaith ym 1647 ac yna'i dderbyn gan Gymanfa Gyffredinol Eglwys yr Alban y flwyddyn ganlynol, gan Synod Presbyteraidd Efrog Newydd a Philadelphia ym 1788 gyda newidiadau parthed yr ynad sifil a chan yr Eglwys Bresbyteraidd yn UDA pan sefydlwyd hi y flwyddyn wedyn. 

 Eglwysi yng Nghymru 
Yng Nghymru, mae Catecism Mwyaf Westminster yn rhan o dystiolaeth gyhoeddus yr Eglwys Bresbyteraidd Efengylaidd yng Nghymru a Lloegr.

Gweler hefyd
 Catecism Lleiaf Westminster

 Cyfeiriadau 

 Van Dixhorn, Chad Is the Larger Catechism Worthwhile?
 Hetherington, William History of the Westminster Assembly of Divines 

Dolenni allanol
 Catecism Mwyaf Westminster gyda phrofion o'r Ysgrythurau

Categori:Catecismau
Categori:Presbyteriaeth
Categori:Cymanfa Westminster